RMK peadirektor Andres Onemar ütles, et metsamaterjali müümiseks sõlmitud kestvusleping tagab müüjale kindla ja püsiva partneri olemasolu ning ostjale puidu stabiilsed tarned kokku lepitud mahus ja ajavahemikul. "RMK alustas kestvuslepingute sõlmimist 1999. aasta sügisel ning tänaseks oleme saavutanud okaspuidu saepalkide osas optimaalse taseme, kus ca  70% müüdavast puidust tarnitakse pikaajaliste lepingute alusel," märkis Onemar. Ta lisas, et RMK ei ole sõlminud kestvuslepinguid paberipuidu osas, mille töötlemine Eestis on minimaalne ning toore eksporditakse valdavalt Skandinaavia tselluloositehastele.